Päivityksen jälkeisen parannetun turvan (Trust Building Measure) avulla SEAT kertoo asiakkailleen, että se ottaa vakavasti kaikki valitukset, jotka koskevat tyypin EA 189 -dieselmoottoreihin tehtyjä teknisiä toimenpiteitä, ja jotka liittyvät tiettyihin moottorin ja pakokaasujärjestelmän osiin. Päivityksen jälkeinen turva on voimassa 24 kuukautta siitä, kun ajoneuvoon tehdään tekninen toimenpide, edellyttäen, että ajoneuvolla on ajettu alle 250 000 kilometriä turvan voimassaoloaikana.
SEAT on toistuvasti ilmaissut, että teknisten toimenpiteiden toteuttaminen ei vaikuta negatiivisesti polttoaineen kulutukseen, CO2-päästöihin, moottorin tehoon, vääntömomenttiin, melupäästöihin tai moottorin ja sen osien kestävyyteen. Kaikki ajoneuvon tyyppihyväksyntää varten tarvittavat arvot säilyvät lainmukaisina. Tyyppihyväksynnästä vastaavat viranomaiset ovat nimenomaan vahvistaneet, että tyyppihyväksyntää koskevat vaatimukset on täytetty. Vahvistus koskee myös päästöjenrajoitusjärjestelmää. Autoihin tehtävät toimenpiteet eivät aiheuta muutoksia edellä mainittuihin.
SEAT varmistaa päivityksen jälkeisen turvan avulla, että päivityksellä ei ole negatiivisia vaikutuksia ajoneuvon kestävyyteen. Tällä toimenpiteellä SEAT myös vahvistaa luottamusta teknisiin toimenpiteisiin ja rohkaisee yhä useampia asiakkaita tuomaan autonsa päivitettäviksi.
Asiakkaat saavat tarvittaessa yksityiskohtaista tietoa päivityksen jälkeisen turvan ehdoista ja laajuudesta valtuutetuilta SEAT-jälleenmyyjiltä ja -korjaamoilta.